Jeg købte et TDC Simply abonnement via nettet. Jeg fik intet abonnement og SIM-kort inden for den frist de skrev i bekræftelsesmailen, så jeg ringede ind og blev stillet om internt 5-6 gange.

Kundeservicen sagde at ordren ikke eksisterede, selvom jeg havde en mail fra TDC der bekræftede det. De sendte et nyt abb + SIM og garanterede mig at jeg ikke ville få 2 abonnementer.

1 uge senere modtog jeg så et brev med et SIM-kort og et telefonnummer - andet stod ikke i brevet. Jeg kunne kun tolke dette som den oprindelige bestilling via nettet nu efter 3 uger var gået igennem. Jeg måtte så igen igen bruge tid på at ringe og sidde i kø til deres såkaldte kundeservice.

Nu sagde de at det bare var et ekstra kort og forsikrede mig om at det skulle jeg sandelig ikke betale for, da det var en fejl.

3 dage senere modtager jeg så en regning på det "ekstra kort". IGEN igen måtte jeg ringe, sidde i kø, blive stillet om osv. Ja det var en fejl igen sagde de og lovede at annullere opkrævningen.

Nu venter jeg så bare på at der nok også kommer en rykker på det og jeg skal bruge mere tid på dem igen igen!

Nå men så efter en del mærkelige opkald jeg modtog på nummeret, så fandt jeg ud af at TDC har solgt mig et nummer som står registreret til et firma (skole) som jeg absolut intet har med at gøre!

Mit nummer står registeret på krak.dk, degulesider.dk, eniro.dk og alle mulige andre søgedatabaser som modtager nummeroplysninger fra TDC.

Jeg ringer IGEN til TDC kundeservice og beder dem om at trække disse oplysninger tilbage på mit telefonnummer. Jeg har bedt om udeladt nummer og ønsker slet ikke mit nummer skal oplyses til nogen søgedatabaser.

TDC medarbejderen afviser arrogant totalt at gøre noget som helst for at rette op på fejlen. Han påstod det er mit eget ansvar at kontakte alle nummerdatabaserne og bede dem fjerne mit nummer og de fejlagtige oplysninger. Han ville ikke give nogen begrundelse for hvorfor det skulle være mit eget ansvar at rette deres fejl og ikke deres eget. Sådan var det bare og det var ikke til diskussion.

Jeg prøver stille og roligt at forklare ham at det er TDC der har sendt de forkerte oplysninger ud til alle søgedatabaserne der er abonnenter på deres nummeroplysninger - og derfor er det også TDC der skal rette denne fejl.

Jeg har jo købt og betalt for nummeret hos TDC, så jeg forventer da ikke at købe et mobilnummer som fra dag 1 står registreret til et for mig uvedkommende firma.

Som minimum forventer jeg at et hæderligt og anstændigt firma, at de har glemt at afmelde den tidligere ejer til oplysningstjenesterne, så retter de denne fejl nu da jeg bliver opmærksom på det. Men TDC hører åbenbart ikke til denne gruppe af firmaer. Når du har købt og betalt for en vare hos TDC, så kan du bare rende op hoppe uanset hvad du siger.

Så bad jeg om at få at vide hvem jeg talte med, for jeg ville skrive en klage over dette. Det blev jeg nægtet - medarbejderen ville ikke oplyse hvad han hed eller andet identificerbart.

Så bad jeg om at komme til at tale med deres teamleader i kundeservicen. Det blev jeg også nægtet.

Så bad jeg om at få navnet på en leder i kundeservicen. Det blev jeg også nægtet.

Men som han sagde i et arrogant tonefald: "Du kan da godt blive stillet om til en af mine kollegaer, men han siger det samme som mig!"

Så lagde han røret på.

Så skrev jeg en klage via deres hjemmeside og redegjorde for det hele og bad dem rette de forkerte oplysninger de har udsendt på mit mobilnummer.

3 uger senere får jeg så et yderst velformuleret (ironi), seriøst (ironi) anonymt svar på min skriftlige klage:

"Hej, det er ikke os, det er de søgemaskiner der bliver ved med at holde på de gamle data, det er fra den forige bruger af nummeret, så i skal selv egenhændigt kontakte disse søgemaskiner og ytre jeres utilfredshed / få rettet disse data, de trækker fra os med jævne mellemrum, så det burde blive rettet af sig selv med tiden, men har i ikke den skal i bare kontakte dem selv."

Mener TDC virkelig at det er ALLE søgemaskinerne der laver en fejl og ikke TDC i de data som de udsender?

Det er simpelthen for råddent af TDC at de sælger et fejlbehæftet nummer og så bare blæser på kunden bagefter.

Jeg har nu opgivet TDC totalt og må bare erkende at de tog røven på mig igen. De penge jeg har betalt for nummeret er tabt og borte.

LIVET ER FOR KORT TIL TDC.